Stanovanjski sklad RS, Poljanska cesta 31, Ljubljana na podlagi 20. člena Akta o ustanovitvi Stanovanjskega sklada Republike Slovenije kot javnega sklada (Uradni list RS, št. 6/2011, 60/2017, 17/2018, 4/2019 in 31/2021), prve alineje prvega odstavka 49. člena, tretjega in četrtega odstavka 50. člena Zakona o stvarnem premoženju države in samoupravnih lokalnih skupnosti (Uradni list RS, št. 11/2018 in 79/2018) in 13. 14. in 15. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/2018) razpisuje

**SPLETNO JAVNO DRAŽBO**

**za prodajo nepremičnin, št**. **3/2022**

**I. Naziv in sedež organizatorja spletne javne dražbe:**

Stanovanjski sklad RS, Poljanska cesta 31, Ljubljana

**II. Opis predmeta spletne javne dražbe in izklicna vrednost:**

**3-1 Zazidano stavbno zemljišče** s parc. št. **154/2** v izmeri 725 m² k. o. **592 - Plač**, vključno z delom stavbe na naslovu Kungota, Plač 32. Stavba je bila po podatkih GURS-a zgrajena leta 1900, del stavbe v prodaji nosi GURS-ovo oznako št. 592-100, številka dela stavbe 1. Nepremičnina je potrebna prenove.

**Izklicna vrednost: 12.500,00 EUR**, ki ne vključuje 2 % davka na promet nepremičnin.

**3-2 Zazidano stavbno zemljišče** s parc. št. **124/3** v izmeri 831 m² k. o. **443 - Janški Vrh**, na katerem stoji stanovanjska stavba na naslovu Majšperk, Janški Vrh 4, št. stavbe 443-4 v izmeri 99,4 m², uporabne površine 82,8 m², leto izgradnje po podatkih GURS-a: 1926 in pomožni objekt, št. stavbe: 443-245 v izmeri 45,9 m², leto izgradnje po podatkih GURS-a: 1906. Oba objekta sta potrebna temeljite prenove. Po določilih Zakona o ohranjanju narave (Uradni list RS, št. 56/1999 in spremembe) je na vzhodnem delu navedenega zemljišča posebno zavarovano območje – Natura 2000.

**Izklicna vrednost: 19.100,00 EUR**, ki ne vključuje 2 % davka na promet nepremičnin.

**3-3 Zazidano stavbno zemljišče** s parc. št. **223/5** v izmeri 75 m² in parc. št. **223/7** v izmeri 122 m², obe k. o. **472 - Gorenjski vrh**. Na parc. št. 223/5 stoji stanovanjska stavba na naslovu Zavrč, Gorenjski vrh 24, št. stavbe: 472-33, leto izgradnje po podatkih GURS-a: 1800. Nepremičnina je potrebna temeljite prenove.

**Izklicna vrednost: 10.000,00 EUR**, ki ne vključuje 2 % davka na promet nepremičnin.

**3-4 Stanovanje** v pritličju v izmeri 147,6 m², uporabne površine 118,3 m², na naslovu Ilirska Bistrica, Rozmanova ulica 13, ID znak stanovanja **2525-868-1**. Stanovanju pripada klet, po podatkih GURS-a površine 29,3 m². Leto izgradnje stavbe po podatkih GURS-a: 1924. Stanovanju pripada sorazmerni lastninski delež na skupnih delih, napravah in na zemljišču. Nepremičnina je potrebna temeljite prenove.

**Izklicna vrednost: 94.000,00 EUR**, ki ne vključuje 2 % davka na promet nepremičnin.

**3-5 Stanovanje** v pritličju v izmeri 135,3 m², uporabne površine 94,8 m², na naslovu Ilirska Bistrica, Rozmanova ulica 13, ID znak stanovanja: **2525-868-2**. Stanovanju pripada klet, po podatkih GURS-a površine 40,5 m². Leto izgradnje stavbe po podatkih GURS-a: 1924. Stanovanju pripada sorazmerni lastninski delež na skupnih delih, napravah in na zemljišču. Nepremičnina je potrebna temeljite prenove.

**Izklicna vrednost:** **89.000,00 EUR**, ki ne vključuje 2 % davka na promet nepremičnin.

**3-6 Stanovanje** v mansardi v izmeri 63,1 m², uporabne površine 44,5 m², na naslovu Žalec, Zabukovica, Kasaze 48, ID znak stanovanja: **1003-1620-6**, leto izgradnje stavbe po podatkih GURS-a: 1952. Stanovanju pripada klet, po podatkih GURS-a površine 3,4 m². Stanovanju pripada sorazmerni lastninski delež na skupnih delih, napravah in na zemljišču. Nepremičnina je potrebna temeljite prenove.

**Izklicna vrednost: 27.500,00 EUR**, ki ne vključuje 2 % davka na promet nepremičnin.

**3-7 Stanovanje** v pritličju v izmeri 76,6 m², uporabne površine 54,5 m², na naslovu Zavrč, Zavrč 11, ID znak stanovanja: **466-51-4**, leto izgradnje stavbe po podatkih GURS-a: 1717. Stanovanju pripada klet, po podatkih GURS-a površine 22,1 m². Stanovanju pripada sorazmerni lastninski delež na skupnih delih, napravah in na zemljišču. Nepremičnina je potrebna temeljite prenove.

Večstanovanjska stavba leži na zemljišču s parc. št. 1/3 v izmeri 1479 m² k. o. 466 - Zavrč, t. j. zemljišče pod stavbo in pripadajoče zemljišče. Nepremičnina je zaznamovana kot kulturni spomenik lokalnega pomena - Zavrč - Grad Zavrč, ID zaznambe: 22489111.

Na podlagi 62. člena Zakona o varstvu kulturne dediščine (Uradni list RS, št. 16/2008, 123/2008, 8/2011 – ORZVKD39, 90/2012, 111/2013, 32/2016 in 21/2018 – ZNOrg – v nadaljevanju: ZVKD-1) obstaja na nepremičnini zakonita predkupna pravica Občine Zavrč. Občina Zavrč se bo izrekla o uveljavljanju predkupne pravice v 30 dneh po izteku spletne javne dražbe in znani najvišji ponujeni ceni.

**Izklicna vrednost: 19.500,00 EUR**, ki ne vključuje 2 % davka na promet nepremičnin.

**3-8 Stanovanje** v tretjem nadstropju v izmeri 31,2 m², uporabne površine 28,2 m², na naslovu Štore, Cesta na Pečovje 4, ID znak stanovanja: **1082-1431-21**, leto izgradnje stavbe po podatkih GURS-a: 1880. Stanovanju pripada klet po podatkih GURS-a površine 3 m². Stanovanju pripada sorazmerni lastninski delež na skupnih delih, napravah in na zemljišču. Nepremičnina je potrebna temeljite prenove.

**Izklicna vrednost: 21.000,00 EUR**, ki ne vključuje 2 % davka na promet nepremičnin.

**3-9 Stanovanje** v pritličju v izmeri 57,3 m², uporabne površine 56 m², na naslovu Trbovlje, Vodenska cesta 9, ID znak stanovanja: **1871-2565-1**, leto izgradnje stavbe po podatkih GURS-a: 1893. Stanovanju pripada klet po podatkih GURS-a površine 1,3 m². Stanovanju pripada sorazmerni lastninski delež na skupnih delih, napravah in na zemljišču. Nepremičnina je potrebna temeljite prenove.

**Izklicna vrednost: 20.200,00 EUR**, ki ne vključuje 2 % davka na promet nepremičnin.

**3-10 Stanovanje** v prvem nadstropju v izmeri 53,2 m², uporabne površine 51,5 m², na naslovu Trbovlje, Vodenska cesta 9, ID znak stanovanja: **1871-2565-4**, leto izgradnje stavbe po podatkih GURS-a: 1893. Stanovanju pripada klet po podatkih GURS-a površine 1,7 m². Stanovanju pripada sorazmerni lastninski delež na skupnih delih, napravah in na zemljišču. Nepremičnina je potrebna temeljite prenove.

**Izklicna vrednost: 30.000,00 EUR**, ki ne vključuje 2 % davka na promet nepremičnin.

**3-11 Stanovanje** v drugem nadstropju v izmeri 39,5 m² na naslovu Trbovlje, Vodenska cesta 44, ID znak stanovanja: **1871-2199-11**, leto izgradnje stavbe po podatkih GURS-a: 1874. Stanovanju pripadata dve kleti z ID znakom: **1871-2165-7** in **1871-2165-21**. Stanovanju pripada sorazmerni lastninski delež na skupnih delih, napravah in na zemljišču. Nepremičnina je potrebna temeljite prenove.

**Izklicna vrednost: 22.600,00 EUR**, ki ne vključuje 2 % davka na promet nepremičnin.

**3-12 Večstanovanjska stavba** na naslovu Zavrč, **Zavrč 3, št. stavbe: 466-2**, leto izgradnje po podatkih GURS-a: 1742, z ID znaki posameznih delov stavbe:

* 466-2-1, ki predstavlja stanovanje v pritličju v izmeri 38,6 m²;
* 466-2-2, ki predstavlja stanovanje v pritličju v izmeri 36,7 m², uporabne površine 23,1 m²;
* 466-2-3, ki predstavlja stanovanje v pritličju v izmeri 78,6 m², uporabne površine 65,4 m²;
* 466-2-4, ki predstavlja stanovanje v 1. nadstropju v izmeri 49,3 m²;
* 466-2-5, ki predstavlja stanovanje v 1. nadstropju v izmeri 94,8 m²;
* 466-2-6, ki predstavlja stanovanje v 1. nadstropju v izmeri 39,8 m²;
* 466-2-7, ki predstavlja skupni del stavbe v izmeri 7,8 m²;
* 466-2-8, ki predstavlja skupni del stavbe v izmeri 2,2 m²;
* 466-2-9, ki predstavlja skupni del stavbe v izmeri 55 m²;
* 466-2-10, ki predstavlja skupni del stavbe v izmeri 94,1 m²;
* 466-2-11, ki predstavlja skupni del stavbe v izmeri 293,2 m².

Večstanovanjska stavba leži na zemljišču s parc. št. 75/6 v izmeri 765 m² k. o. 466 - Zavrč, t. j. zemljišče pod stavbo in pripadajoče zemljišče. Na njem so vknjižene: služnostna pravica graditve, obratovanja, vzdrževanja in dostopa do zgrajenega komunikacijskega omrežja in pripadajoče infrastrukture v korist družbe Telekom Slovenije, d. d., ID zaznambe: 11308631; služnostna pravica izgradnje in vzdrževanja kanalizacije v korist Občine Zavrč, ID zaznambe: 11308632, služnostna pravica postavitve prometnega znaka in opravljanje vseh del, popravila in nadzor prometnega znaka v korist Republike Slovenije, Ministrstva za infrastrukturo, Direkcije Republike Slovenije za infrastrukturo, ID zaznambe: 11308633. Nepremičnina je zaznamovana kot kulturni spomenik lokalnega pomena Zavrč, arheološko najdišče Prodnica, ID zaznambe: 22297355 in kot kulturni spomenik lokalnega pomena Zavrč – Stara pošta, ID zaznambe: 22338665. Nepremičnina se prodaja kot celota in je potrebna temeljite prenove.

Na podlagi 62. člena ZVKD-1 obstaja na nepremičnini zakonita predkupna pravica Občine Zavrč. Občina Zavrč se bo izrekla o uveljavljanju predkupne pravice v 30 dneh po izteku spletne javne dražbe in znani najvišji ponujeni ceni.

**Izklicna vrednost: 59.000,00 EUR**, ki ne vključuje 2 % davka na promet nepremičnin.

**3-13 Stanovanje** v prvem nadstropju v izmeri 82,7 m², uporabne površine 63,1 m² na naslovu Ilirska Bistrica, Gubčeva ulica 5, ID znak stanovanja **2524-930-4**, leto izgradnje stavbe po podatkih GURS-a: 1950. Stanovanju pripada klet, po podatkih GURS-a površine 17,1 m². Stanovanju pripada sorazmerni lastninski delež na skupnih delih, napravah in na zemljišču. Nepremičnina je potrebna temeljite prenove.

**Izklicna vrednost: 73.000,00 EUR**, ki ne vključuje 2 % davka na promet nepremičnin.

**Vse nepremičnine, ki so predmet prodaje po tej elektronski javni dražbi so v lasti Stanovanjskega sklada RS do 1/1 (do celote) in so zemljiškoknjižno urejene. Nepremičnine so proste finančnih bremen in najemnikov.**

**Podatki o nepremičninah, ki so objavljeni v tem besedilu, so povzeti iz uradnih evidenc in se bodo privzeli tudi v sklenjene prodajne pogodbe. V primeru odstopanj površin ali drugih podatkov o nepremičninah poračun vrednosti ni možen.**

**III. Ogled nepremičnin in dodatne informacije:**

Ogled nepremičnin bo možen na samih lokacijah – na kraju samem, in sicer po razporeditvi, **ki je razvidna v tabeli v točki VI.** 'Datum in ura izvedbe ogledov, prijave in spletne javne dražbe'. Na ogledu bo izvajalec ogledov dal zainteresirani stranki – potencialnemu kupcu v podpis listo prisotnosti, v katero bo slednji vpisal svoje ime in priimek. Zainteresirana stranka, ki se bo ogleda udeležila, daje z vpisom svojih podatkov in podpisom soglasje za vodenje liste prisotnosti.

Dodatne informacije dobijo zainteresirane stranke po telefonu: **ponedeljek, sreda, petek od 8.00 do 14.00 ure** na telefonski številki 031 811 008 (mag. Kati Pojavnik) oziroma preko e-pošte ejavnedrazbe@ssrs.si.

Za namen preprečevanja okužb z virusom SARS-CoV-2, zagotavljanja zdravja ter nemotenega opravljanja ogledov se ogleda udeležite le, če ste zdravi. Na ogledu je potrebno upoštevati navodila izvajalca ogledov, in se ravnati skladno s sprejeto zakonodajo ter z vsakokratnimi priporočili za zmanjšanje tveganja okužbe in širjenja okužbe z virusom SARS-CoV-2.

**IV. Pogoji za sodelovanje na spletni javni dražbi:**

**Na spletno javno dražbo lahko kot dražitelji pristopijo subjekti**, ki se bodo prijavili najkasneje tri delovne dni do izteka dne pred izvedbo posamezne dražbe na spletnem naslovu https://ssrs.edrazbe.si/ - pri posamezni odprti spletni javni dražbi, št. 3/2022 (predmeti so objavljeni ločeno, prijave se izvedejo ločeno za vsak posamezen predmet draženja, pod številkami 3-1, 3-2, 3-3 itd.), ter so:

1. pravne ali fizične osebe iz Republike Slovenije ali tiste osebe, ki imajo sedež v eni od držav članic Evropske unije, kar izkažejo z izpiskom iz ePRS (AJPES) oziroma drugimi ustreznimi dokazili v primeru, da v ePRS ni vpisano ažurno stanje (v tem primeru se prijavi predloži npr. kopija notarskega zapisa predlaganega vpisa, spremembe in dopolnitve itd.). Izpisek iz ePRS (AJPES) - sodnega registra oziroma druge ustrezne evidence, je lahko star največ 30 (trideset) dni;
2. tujci lahko pridobijo lastninsko pravico na nepremičninah pod pogoji, ki jih določa zakon ali mednarodna pogodba, ki jo ratificira Državni zbor.

Na spletni javni dražbi kot dražitelji ne morejo sodelovati cenilec in člani komisije ter z njimi povezane osebe.

S prijavo na spletno javno dražbo dražitelji izrecno in nepreklicno izjavljajo, da sprejemajo vse pogoje iz tega besedila.

**V. Varščina, prijava na spletno javno dražbo, druge obveznosti in pojasnila:**

1. Za prijavo na dražbo je potrebna PREDHODNA REGISTRACIJA NA PORTALU: <https://ssrs.edrazbe.si/>. Po izvedeni registraciji se izvede prijava z uporabniškim imenom in geslom. V primeru uspeha na spletni dražbi bodo prijavljeni podatki o dražitelju privzeti v prodajno pogodbo. Za uspešen zaključek postopkov morajo biti podatki o dražitelju vpisani na enak način kot na veljavnem osebnem dokumentu.
2. V prijavi prijavitelj označi vlogo (dražitelj, zastopnik, pooblaščenec) – če je zastopnik ali pooblaščenec, priloži podpisano dokazilo o zastopstvu ali pooblastilo. Vzorca sta na voljo pri prijavi, v primeru izbire zastopnika ali pooblaščenca.
3. Organizator spletne javne dražbe Stanovanjski sklad RS mora najkasneje **tri delovne dni** pred začetkom posamezne spletne javne dražbe do **konca dneva (to je do vključno 23:59:59 ure)** v portalu odprte spletne javne dražbe, št. 3/2022, na spletnem naslovu https://ssrs.edrazbe.si/, prejeti **popolno prijavo** na spletno javno dražbo za objavljene predmete.
4. Za uspešno prijavo na spletno dražbo mora biti plačana varščina, in sicer mora biti plačilo vidno na računu organizatorja spletne javne dražbe **najkasneje** **tri delovne dni pred rokom za izvedbo spletne javne dražbe**. Višina varščine znaša 10 % izklicne vrednosti in je za posamezno spletno javno dražbo razvidna pri posamezni objavi spletne javne dražbe, ter se nakaže na transakcijski račun organizatorja spletne javne dražbe z naslednjimi podatki:
* prejemnik: Stanovanjski sklad RS, Poljanska cesta 31, 1000 Ljubljana,
* IBAN: **SI56 0110 0627 0960 211** odprt pri Banki Slovenije, BIC banke: BSLJSI2X,
* sklic/referenca po modulu SI07 **se avtomatsko zgenenerira ob prijavi na spletno dražbo, skupaj s QR kodo za plačilo**
* koda namena: **ADVA** (vplačilo vnaprej/predplačilo),
* namen plačila: '**Varščina'** ter ID objave.
1. Potrdila o plačilu varščine ni potrebno prilagati prijavi, temveč bo organizator spletne javne dražbe pred potrditvijo oziroma zavrnitvijo dražiteljeve prijave sam preveril njeno ustreznost in pravočasnost prejema na svoj račun preko portala 'Elektronsko bančništvo UJP NET' (organizator spletne dražbe bo lahko plačilo povezal s prijavo dražitelja zgolj ob navedbi pravilnega sklica/reference).
2. Prijavitelj lahko do potrditve prijave ali v primeru zavrnitve prijave, svojo prijavo dopolnjuje oziroma spreminja (v meniju 'Moje aktualne prodaje', pri posamezni prijavi, gumb 'Dopolni prijavo').

7. S pravočasno elektronsko prijavo in vplačilom varščine do zahtevanega roka dobi dražitelj pravico pristopiti k spletni javni dražbi. Dražitelji bodo takoj po uspešni prijavi na portalu <https://ssrs.edrazbe.si/> – na odprti spletni javni dražbi, št. 3/2022, za prijavljeni predmet draženja prejeli elektronsko sporočilo s potrditvijo prijave, in sicer na elektronski naslov, ki so ga vnesli ob registraciji. Elektronsko sporočilo kreira informacijski sistem in je poslano iz e-poštnega naslova [no-reply@edrazbe.si](file:///C%3A%5CUsers%5Ckati%5CAppData%5CLocal%5CMicrosoft%5CWindows%5CINetCache%5CContent.Outlook%5C4XC70Z3O%5Cno-reply%40edrazbe.si). Uspešnost prijave je mogoče preveriti tudi v meniju 'Moje aktualne prodaje'.

8. Komunikacija preko e-poštnega naslova no-reply@edrazbe.si ni možna.

9. S prijavo in vplačilom varščine se šteje, da dražitelj sprejema izklicno ceno ne glede na to ali dražitelj dejansko pristopi k spletni javni dražbi.

10. Elektronsko sporočilo bodo **PREJELI IZKLJUČNO DRAŽITELJI, KI SO USPEŠNO OPRAVILI ELEKTRONSKO PRIJAVO**. Pravočasen prejem potrebnih podatkov o dražitelju (t. j. podatki, ki se bodo privzeli v morebitno kasnejšo prodajno pogodbo) in pravočasno plačilo varščine sta pogoj, da bo lahko organizator spletne javne dražbe, pravočasno potrdil dražitelja za sodelovanje na spletni javni dražbi. Ob prijavi na spletno javno dražbo dobi dražitelj v meniju 'Moje aktualne prodaje' status 'V potrjevanju'. V primeru pravilne prijave in v celoti pravočasno plačane varščine bo prijavitelj – dražitelj potrjen (status 'Potrjen'). Organizator spletne javne dražbe bo zavrnil prijavitelja – dražitelja, ki ne bo v celoti izpolnil prijave in v celoti oziroma pravočasno plačal varščine (status 'Zavrnjen'). Potrditev bo praviloma izvedena najkasneje en delovni dan pred začetkom spletne dražbe. V primeru predhodne napačne zavrnitve je potrditev lahko izvedena tudi do samega začetka dražbe. Na dražbi lahko sodelujejo **izključno potrjeni dražitelji**. Dražitelji lahko vsak trenutek vpogledajo v svoj status za posamezno prijavljeno spletno dražbo na portalu https://ssrs.edrazbe.si/, in sicer tako, da se prijavijo in vpogledajo v meni 'Moje aktualne prodaje'.

11. Organizator spletne javne dražbe si pridržuje pravico posamezno spletno javno dražbo kadarkoli pred začetkom preklicati, med potekom pa jo prekiniti, brez kakršnekoli odškodninske odgovornosti organizatorja spletne javne dražbe. Preklic ali prekinitev sta vidna na portalu <https://ssrs.edrazbe.si/>.

12. V primeru nepravočasnega prejema plačane varščine oziroma v primeru, da dražitelj ne odda popolne elektronske prijave, dražitelj ne bo mogel sodelovati na spletni javni dražbi in bo zavrnjen. V tem primeru bo morebitna plačana varščina vrnjena istočasno kot varščina dražiteljem, ki na spletni dražbi ne bodo uspeli. Varščina bo vrnjena brez obresti najkasneje v 10 (desetih) delovnih dneh po končani spletni javni dražbi, v primeru preklica ali prekinitve v enakem roku po preklicu ali prekinitvi.

13. V postopkih izvajanja spletne javne dražbe se šteje, da je vsako pisanje pravilno naslovljeno, v kolikor je poslano na elektronski naslov dražitelja, ki ga je le-ta registriral na portalu <https://ssrs.edrazbe.si/>. Elektronski naslov, ki ga bo dražitelj sporočil v prijavi je tudi elektronski naslov, ki bo uporabljen za vso nadaljnjo komunikacijo z udeleženci spletne javne dražbe. Kasnejša sprememba ali dopolnitev komunikacijskega naslova ali sporočanje dodatnega naslova nista mogoča. Komunikacija bo potekala iz e-poštnega naslova ejavnedrazbe@ssrs.si.

14. Če dva ali več dražiteljev vplača varščino, pa ne dražijo – potem iz tega izhaja, da so podali enako ceno. Spletni portal <https://ssrs.edrazbe.si/> bo v primeru podaje enake cene (neizvedenega draženja) spletno dražbo zaključil kot neuspešno, vendar bo veljala presumpcija o uspešnem dražitelju – uspešen bo tisti, ki je prvi vplačal varščino, pri čemer se bo upošteval čas knjiženja nakazila na transakcijski račun Stanovanjskega sklada RS iz portala 'Elektronsko bančništvo UJP NET'. Uspešnemu dražitelju bo na elektronski naslov, ki ga je registriral na portalu <https://ssrs.edrazbe.si/> poslano obvestilo o uspehu na dražbi (iz e-poštnega naslova ejavnedrazbe@ssrs.si).

15. Plačana varščina se bo uspešnemu dražitelju (kupcu) vračunala v kupnino. Dražiteljem, ki na spletni javni posamezni dražbi ne bodo uspeli, bo varščina vrnjena brez obresti najkasneje v 10 (desetih) delovnih dneh po končani spletni javni dražbi. V primeru, da dražitelj ne bo mogel pridobiti lastninske pravice na nepremičnini zaradi zakonskih omejitev na svoji strani, ali v primeru, da ne bo pristopil k podpisu pogodbe na poziv prodajalca (organizatorja spletne javne dražbe), bo varščina zapadla v korist organizatorja spletne javne dražbe.

16. Nakup nepremičnin na tej spletni javni dražbi se izvaja **na način videno - kupljeno**, zato morebitne kasnejše reklamacije stvarnih napak ne bodo upoštevane. Kupec (dražitelj) s prijavo potrjuje, da je seznanjen s stanjem nepremičnine in pogoji spletne javne dražbe. Prodajalec - organizator spletne javne dražbe ne prevzema nobene odgovornosti v kolikor si dražitelj oziroma kupec nepremičnine pred nakupom ni ogledal ali ni uspel ogledati.

**VI. Datum in ura izvedbe ogledov, prijave in spletne javne dražbe:**

**Spletna javna dražba se bo izvedla v skladu** s pravili spletne javne dražbe, št. 3/2022.

**Spletna javna dražba bo potekala** na spletnem naslovu (portalu) <https://ssrs.edrazbe.si/>. Dražitelji se v portalu registrirajo in odprejo dražbo, na katero so se prijavili in bili potrjeni v meniju 'Moje aktualne prodaje' ali v meniju 'Moje prodaje v teku', v kolikor se je spletna javna dražba že pričela.

RAZPORED:

|  |  |  |  |
| --- | --- | --- | --- |
| Nepremičnina pod zaporedno številko (točka II.) | Datum in ura ogleda(na kraju samem) | Skrajni rok za prijavo na spletnem naslovu (portalu) <https://ssrs.edrazbe.si/> | Datum in ura začetka izvedbe spletne javne dražbe |
| 3-1 | 6. 7. 2022 od 9.00 do 10.00 ure | 15. 7. 2022 do 23:59:59 ure | 20. 7. 2022 ob 8.00 uri |
| 3-2 | 6. 7. 2022 od 15.00 do 16.00 ure | 15. 7. 2022 do 23:59:59 ure | 20. 7. 2022 ob 9.00 uri |
| 3-3 | 6. 7. 2022 od 13.00 do 14.00 ure | 15. 7. 2022 do 23:59:59 ure | 20. 7. 2022 ob 10.00 uri |
| 3-4 | 5. 7. 2022 od 9.30 do 10.30 ure | 15. 7. 2022 do 23:59:59 ure | 20. 7. 2022 ob 11.00 uri |
| 3-5 | 5. 7. 2022 od 9.30 do 10.30 ure | 15. 7. 2022 do 23:59:59 ure | 20.7. 2022 ob 12.00 uri |
| 3-6 | 13. 7. 2022 od 8.30 do 9.30 ure | 15. 7. 2022 do 23:59:59 ure | 20. 7. 2022 ob 13.00 uri |
| 3-7 | 6. 7. 2022 od 12.00 do 13.00 ure | 15. 7. 2022 do 23:59:59 ure | 20. 7. 2022 ob 14.00 uri |
| 3-8 | 13. 7. 2022 od 10.30 do 11.30 ure | 18. 7. 2022 do 23:59:59 ure | 21. 7. 2022 ob 8.00 uri |
| 3-9 | 7. 7. 2022 in 14. 7. 2022 z zbirnim mestom ob 9.00 uri na vhodu Vodenske ceste 9 v Trbovljah | 18. 7. 2022 do 23:59:59 ure | 21. 7. 2022 ob 9.00 uri |
| 3-10 | 7. 7. 2022 in 14. 7. 2022 z zbirnim mestom ob 9.00 uri na vhodu Vodenske ceste 9 v Trbovljah | 18. 7. 2022 do 23:59:59 ure | 21. 7. 2022 ob 10.00 uri |
| 3-11 | 7. 7. 2022 in 14. 7. 2022 z zbirnim mestom ob 11.00 uri navhodu Vodenske ceste 44 v Trbovljah | 18. 7. 2022 do 23:59:59 ure | 21. 7. 2022 ob 11.00 uri |
| 3-12 | 6. 7. 2022 od 11.00 do 12.00 ure | 18. 7. 2022 do 23:59:59 ure | 21. 7. 2022 ob 12.00 uri |
| 3-13 | 5. 7. 2022 od 11.00 do 12.00 ure | 18. 7. 2022 do 23:59:59 ure | 21. 7. 2022 ob 13.00 uri |

**VII. Pravila spletne javne dražbe:**

1. Javna dražba poteka izključno elektronsko preko portala na spletnem naslovu <https://ssrs.edrazbe.si/>. Dostop je mogoč z aktualnim spletnim brskalnikom, kot npr. Google Chrome, Mozilla Firefox, Safari, Microsoft Edge ipd., vse aktualne verzije. Portal ni podprt v spletnem brskalniku Microsoft Internet Explorer. Na spletnem naslovu <https://ssrs.edrazbe.si/selfdiag> je mogoče preveriti ali je portal uporabnika povezan s spletno povezavo, ki omogoča delovanje spletnih dražb. Dostop je mogoč tudi z mobilnim telefonom, s smiselno podobnimi aktualnimi brskalniki zadnjih verzij.
2. Ponudbe, ki ne bodo oddane skladno s temi pravili, organizator spletne javne dražbe ne bo upošteval.
3. Prijavitelji, ki bodo pravočasno posredovali organizatorju spletne javne dražbe podatke – dokumente na način, kot je navedeno v tem besedilu spletne dražbe, bodo najkasneje en dan pred začetkom spletne javne dražbe potrjeni v portalu. S potrditvijo pridobi prijavitelj enolični znak (žeton), ki ga enolično določa in s katerim anonimno sodeluje pri izbrani spletni javni dražbi ter se tekom draženja izpiše pri dražitelju, ki je dražil. Enolični znak se prikaže pri prijavi dražitelja na posamezno dražbo, in sicer po njegovi potrditvi s strani organizatorja spletne javne dražbe (žeton je namenjen njegovi anonimizaciji in ga ni potrebno nikamor vpisovati, prav tako ga do začetka dražbe znotraj portala vidi samo dražitelj).
4. Potek spletne javne dražbe je anonimiziran, vsako draženje je označeno zgolj z navedenim enoličnim znakom (žetonom). Ob zaključku posamezne spletne javne dražbe dobijo dražitelji avtomatično izdelano, vendar neanonimizirano poročilo o poteku spletne javne dražbe - zapisnik, ki vsebuje tako prej navedene enolične znake (žetone) kot tudi ime in priimek dražitelja.
5. **V primeru, da se bo ob uspehu dražitelja na spletni javni dražbi na nepremičnini, ki je predmet spletne javne dražbe, vpisala solastnina, dražitelj izpolni obrazec 'Izjava s podatki o solastnikih', ki je priloga te objave spletne javne dražbe. Navedeno izjavo prijavitelj priloži že ob elektronski prijavi na posamezno od dražb, na katero se prijavlja ali naknadno pri tej prijavi – gumb 'Dopolni prijavo'. Spreminjanje ali dodatno navajanje drugih subjektov po izvedeni spletni javni dražbi ni več mogoče.**
6. V primeru težav ali vprašanj, ki NISO VSEBINSKE NARAVE, lahko uporabnik kontaktira tehnično pomoč preko **'Pomoči v živo'** (ikona v spodnjem desnem kotu na spletni strani <https://ssrs.edrazbe.si/>). Tehnično pomoč lahko na enak način prijavitelj kontaktira tudi za druga tehnična vprašanja. Navodila za uporabo portala, videonavodila za prijavo in potek draženja si lahko dražitelji ogledajo na spletni strani <https://ssrs.edrazbe.si/>. Navodila so generalizirana za portal edrazbe.si, ne glede na organizatorja spletne dražbe, in se lahko grafično razlikujejo glede na organizatorja posamezne prodaje.
7. Za spletno javno dražbo veljajo pravila SPLETNE JAVNE DRAŽBE, št. 3/2022, za prodajo nepremičnin ter pravila delovanja spletnega portala – navodila za uporabo portala: <https://ssrs.edrazbe.si//help>.
8. **V primeru, da bo varščino plačal le en dražitelj se šteje, da z vplačilom varščine draži z izklicno ceno**, ne glede na to da dražitelj ne bo dražil in bo sistem dražbo zaključil kot neuspešno. Uspešnemu – edinemu dražitelju bo na elektronski naslov, ki ga je registriral na portalu <https://ssrs.edrazbe.si/> poslano obvestilo o uspehu na dražbi (iz e-poštnega naslova ejavnedrazbe@ssrs.si).
9. V primeru, da ne bo noben ponudnik vplačal varščine, se bo spletna dražba štela za neuspešno.
10. V primeru več dražiteljev, se bo elektronska javna dražba štela za uspešno, v kolikor bo vsaj en dražitelj podal v sistem vsaj eno ponudbo, ki bo višja najmanj za najmanjši korak višanja. V primeru, da noben dražitelj ne zviša ponudbe, se šteje, da je uspešen tisti med njimi, ki je prvi vplačal varščino. V primeru, da je med temi dražitelji tudi predkupni upravičenec oz. več predkupnih upravičencev, bo med vsemi dražitelji uspešen predkupni upravičenec, ki je prvi vplačal varščino. Kot dokazilo o času izvedbe plačila varščine se šteje zaporedna številka in čas knjiženja nakazila na transakcijski račun Stanovanjskega sklada RS iz portala 'Elektronsko bančništvo UJP NET'.
11. Lokalne samoupravne skupnosti se v primeru obstoja predkupne pravice ne prijavljajo na spletno dražbo, temveč se po izvedeni spletni dražbi izrečejo o ne/uveljavljanju predkupne pravice (nepremičnini pod zaporedno št. 3-7 in 3-12 iz II. poglavja tega besedila).
12. **Spletna javna dražba se bo izvajala po terminih navedenih v poglavju VI. tega besedila in bo potekala 20 minut z možnostjo podaljšanja, brez omejitve skrajnega roka trajanja.** Princip pogojnega podaljševanja je zastavljen na sledeči način: če bo kadarkoli znotraj zadnjih dveh minut pred iztekom javne dražbe katerikoli dražitelj uspešno zvišal ceno, se bo dražba avtomatično podaljšala za nadaljnji dve minuti (kar bo razvidno vsem ponudnikom v realnem času znotraj portala). Če bo nato dve minuti ali manj pred iztekom novega (podaljšanega roka) spet katerikoli dražitelj uspešno zvišal ceno, se bo dražba spet podaljšala za nadaljnji dve minuti in tako dalje. To pomeni, da se bo dražba podaljševala, dokler je interes dražiteljev za draženje, brez skrajnega roka.
13. Najmanjši možni korak višanja cene v dražbenem postopku za nepremičnine znaša **300 EUR**. Dražiteljem bo portal ves čas, od začetka spletne javne dražbe, ko bodo identificirani v portal, kazal preostanek časa do zaključka spletne javne dražbe, morebitna podaljšana spletne javne dražbe, trenutno najboljšo ponudbo, vendar brez navedbe, kateri dražitelj jo je podal (ob podani ceni bo viden zgolj enolični znak vsakega dražitelja (žeton), ki je dražil), ter trenutno najboljšo ceno dražitelja. Portal bo nudil možnost draženja (podaje nove cene), ki bo najmanj za **300,00 EUR** višja od vsakokratne trenutno aktualne cene ali višja. V primeru, da ponudnik želi zvišati ceno za več kot trikratnik trenutne cene, ga portal pred samo oddajo take ponudbe na to opozori, oddaja ponudbe pa je še vedno mogoča s pritiskom na gumb 'Draži'.
14. Dražitelj je vezan na svojo ponudbo, dokler ni podana višja ponudba, na spletni javni dražbi pa uspe dražitelj, ki ponudi najvišjo ceno.
15. Ponudba veže do zaključka spletne javne dražbe in dražitelj do tedaj ne more odstopiti, ali jo na kakršen drugi način razveljaviti.
16. Neposredno po zaključku spletne javne dražbe portal vsem potrjenim dražiteljem izpiše poročilo o poteku – zapisnik spletne javne dražbe, iz katerega je razviden celoten potek draženja, prejete uspešne in neuspešne ponudbe vsakega od dražiteljev s časi draženja, ter najuspešnejši dražitelj z uspešno ponudbo. Zaradi zagotovitve transparentnosti postopka dražitelj s prijavo na spletno javno dražbo podaja izrecno soglasje, da se strinja z objavo njegovega imena in priimka (ime in priimek osebe, ki draži (v svojem imenu ali kot zastopnik, pooblaščenec)), ki bo dostopen vsem dražiteljem s trenutkom zaključka e-dražbe v poročilu o poteku spletne javne dražbe.
17. Ugovore proti dražbenemu postopku je mogoče podati pisno, priporočeno s povratnico, na naslov: Stanovanjski sklad RS, Poljanska cesta 31, 1000 Ljubljana, najkasneje dva delovna dneva po zaključku spletne javne dražbe. O rešitvi ugovora bosta obveščena pritožnik in najugodnejši dražitelj.

**VIII. Pojasnila vezana na sklenitev prodajne pogodbe**

1. Organizator spletne javne dražbe bo najuspešnejšega dražitelja pozval na podpis prodajne pogodbe, le-ta pa jo mora podpisati v roku 15 dneh po končani spletni javni dražbi oziroma po izreku predkupnih upravičencev o ne/uveljavljanju predkupne pravice, v primeru njenega obstoja. Organizator spletne javne dražbe lahko najugodnejšemu dražitelju podaljša rok za podpis pogodbe za največ 15 (petnajst) dni. Če najuspešnejši dražitelj v postavljenem roku ne podpiše prodajne pogodbe se šteje, da je odstopil od podpisa, organizator spletne javne dražbe pa zadrži vplačano varščino kot skesnino.
2. Pri pripravi in sklenitvi prodajne pogodbe bo organizator spletne javne dražbe glede pogodbenih strank in solastništva upošteval podatke o solastnikih in deležih, razvidnih iz Obrazca 'Izjava s podatki o solastnikih'.
3. Kupnina mora biti v celoti plačana v roku 30 (tridesetih) dni po izdaji računa na podlagi veljavno sklenjene prodajne pogodbe. Kupec nastopi posest na nepremičnini po prejemu celotne kupnine in plačilu finančnih dajatev.
4. Plačilo celotne kupnine v navedenem roku je bistvena sestavina prodajne pogodbe. Vračunana varščina v kupnini se od dneva vplačila do dneva vštetja v kupnino ne obrestuje.
5. V primeru, da izbrani dražitelj – kupec, v postavljenem roku ne podpiše prodajne pogodbe ali ne plača kupnine v celoti, organizator spletne javne dražbe zadrži vplačano varščino kot skesnino.
6. Davčne dajatve in vse ostale stroške, kot npr. overitev pogodbe in vknjižba lastninske pravice v zemljiško knjigo, plača izbrani dražitelj.
7. Zemljiškoknjižno dovolilo za vpis lastninske pravice na nepremičnini v zemljiško knjigo ni sestavni del pogodbe in se izroči kupcu po prejemu celotne kupnine in plačilu finančnih dajatev.

**VIII. Ustavitev postopka:**

Organizator spletne javne dražbe lahko kadarkoli do sklenitve pravnega posla brez obrazložitve in brez odškodninske odgovornosti postopek prodaje ustavi, pri čemer se dražiteljem najkasneje v 10 (desetih) delovnih dneh povrne vplačana varščina, brez zamudnih obresti, dražiteljem se prav tako ne povrnejo stroški.

Priloga:

* Obrazec 'Izjava s podatki o solastnikih'

 Stanovanjski sklad RS

**Obrazec 'Izjava s podatki o solastnikih'**

Navodilo: obrazec izpolnite v primeru, da se bo ob vašem uspehu na spletni javni dražbi na nepremičnini, ki je predmet vašega draženja, vpisala solastnina. Izpolnjen in podpisan obrazec skenirajte in ga priložite elektronski prijavi na portalu. Spreminjanje ali dodatno navajanje solastnikov po izvedeni spletni javni dražbi ni možno.

Podatki o spletni javni dražbi: **JAVNA DRAŽBA za prodajo nepremičnin, št. 3/2022**

**Predmet draženja**: nepremičnina pod zaporedno št. \_\_\_ iz II. točke – 'Opis predmeta spletne javne dražbe in izklicna vrednost'

Ime in priimek/naziv pravne osebe - dražitelja: ……..…….........................................

Solastninski delež dražitelja (navesti ulomek): ………........ z besedo.......................

V primeru uspeha na spletni javni dražbi se bo/do kot solastnik/i na nepremičnini, ki je predmet draženja, poleg dražitelja, vpisal/a (vpisali) tudi:

1. Ime in priimek/naziv pravne osebe: .….………..........................................

EMŠO/matična številka: …………..........................................

Davčna številka/ID za DDV: …………………………………………………………..

Polni naslov/sedež (naselje, ulica, hišna št.): .………………………………………………………….

Poštna št., kraj, …………………………………………………………..

država: ……................................................

Solastninski delež (navesti ulomek): ...................... z besedo.................

1. Ime in priimek/naziv pravne osebe: ………...........................................

EMŠO/matična številka: ………….........................................

Davčna številka/ID za DDV: ………………………………………………………….

Polni naslov/sedež (naselje, ulica, hišna št.): .………………………………………………………….

Poštna št., kraj, …………………………………………………………..

država: ..…………..........................................

Solastninski delež (navesti ulomek): …................... z besedo..................

**Spodaj podpisana/i solastnik/i in dražitelj pod kazensko in materialno odgovornostjo izjavljava/mo,** da izpolnjujeva/mo pogoje za pridobitev nepremičnine, kot so navedeni v točki IV. objave razpisa spletne javne dražbe. Zavedava/mo se, da v primeru, da ne bova/bomo mogla/mogli pridobiti lastninske pravice na nepremičnini zaradi zakonskih omejitev na svoji strani, organizatorju spletne javne dražbe zapade dražiteljeva varščina. Izjavljava/mo, da sva/smo razumela/i pravila spletne javne dražbe in se z njimi v celoti strinjava/mo ter jih potrjujeva/mo.

|  |  |
| --- | --- |
| Kraj in datum: | Lastnoročni podpis dražitelja: |
| ……………………………… | …………………………………..……… |
|  | Lastnoročni podpis solastnika pod točko a): |
|  | …………………………………………… |
|  | Lastnoročni podpis solastnika pod točko b): |

 …………………………………………….